Intră acum și în grupul de
Aeroclubul României anunță organizarea evenimentului „Ziua Porților Deschise” în toate aerocluburile teritoriale din țară, pentru a sărbători Ziua Internațională a Copilului. Aeroclubul Teritorial „Grigore Baștan” Suceava va deschide porțile publicului larg între orele 10:00 și 14:00, oferind o expoziție statică de aeronave și oportunități de interacțiune directă cu piloții.
În cadrul evenimentului, copiii, alături de părinți sau profesori, vor avea ocazia să descopere o zi obișnuită de activitate a Aeroclubului Teritorial Suceava. Participanții vor putea vedea de aproape aeronavele utilizate de aeroclub și vor putea discuta cu personalul despre activitățile de zbor și cursurile oferite.
Scopul acestei inițiative este de a promova aviația în rândul tinerilor, dar și de a familiariza comunitatea locală cu activitatea aeroclubului. Aeroclubul României oferă cursuri gratuite de zbor pentru tinerii începând de la vârsta de 16 ani, constituind o veritabilă pepinieră de piloți.
Pentru mai multe informații, cei interesați pot contacta Aeroclubul Teritorial Suceava la numărul de telefon 0726678328 sau prin e-mail la adresa [email protected].
Gabriel Andrei, Comandant al Aeroclubului Teritorial „Grigore Baștan” Suceava, a declarat că evenimentul reprezintă o ocazie unică pentru tinerii pasionați de aviație să înțeleagă mai bine acest domeniu și să fie inspirați să urmeze o carieră în zbor.